CELEX: 32020D0753
Language: fi
Date: 2020-03-30 00:00:00
Title: Neuvoston päätös (EU) 2020/753, annettu 30 päivänä maaliskuuta 2020, Euroopan unionin ja Vietnamin sosialistisen tasavallan välisen vapaakauppasopimuksen tekemisestä

12.6.2020   
               
               
                  FI
               
               
                  Euroopan unionin virallinen lehti
               
               
                  L 186/1
               
            
         NEUVOSTON PÄÄTÖS (EU) 2020/753,
         annettu 30 päivänä maaliskuuta 2020,
         Euroopan unionin ja Vietnamin sosialistisen tasavallan välisen vapaakauppasopimuksen tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan, 100 artiklan 2 kohdan ja 207 artiklan 4 kohdan ensimmäisen alakohdan yhdessä sen 218 artiklan 6 kohdan toisen alakohdan a alakohdan v alakohdan ja 218 artiklan 7 kohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Neuvoston päätöksen (EU) 2019/1121 (2) mukaisesti Euroopan unionin ja Vietnamin sosialistisen tasavallan välinen vapaakauppasopimus, jäljempänä ’sopimus’, allekirjoitettiin 30 päivänä kesäkuuta 2019 sillä varauksella, että sen tekeminen saatetaan päätökseen myöhemmin.
                  
               
                     (2)
                  
                  
                     Perussopimuksen 218 artiklan 7 nojalla on aiheellista valtuuttaa komissio hyväksymään unionin puolesta, neuvoston nimeämää erityiskomiteaa perussopimuksen 207 artiklan 3 kohdan mukaisesti kuultuaan, tiettyjä sopimukseen tehtäviä muutoksia, jotka hyväksytään yksinkertaistetussa menettelyssä sopimuksen 9.20 artiklan nojalla tai, sopimuksen liitteiden 9-A ja 9-B A–C jaksossa olevan yksiköiden luettelon osalta, sijoituksia, palvelukauppaa, sähköistä kauppaa ja julkisia hankintoja käsittelevässä komiteassa sopimuksen 9.23 artiklan nojalla.
                  
               
                     (3)
                  
                  
                     Sopimuksen 17.20 artiklan mukaisesti sopimuksella ei luoda unionissa henkilöille muita oikeuksia tai velvoitteita kuin osapuolten välillä kansainvälisen oikeuden mukaisesti luodut oikeudet ja velvollisuudet.
                  
               
                     (4)
                  
                  
                     Sopimus olisi hyväksyttävä unionin puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään unionin puolesta Euroopan unionin ja Vietnamin sosialistisen tasavallan välinen vapaakauppasopimus, jäljempänä ’sopimus’.
            Sopimuksen teksti on liitetty tähän päätökseen.
         
         
            2 artikla
            Komissio hyväksyy unionin puolesta kaikki sopimuksen liitteiden 9-A ja 9-B A–D ja F jakson osalta tehtävät muutokset tai korjaukset sopimuksen 9.20 ja 9.23 artiklan soveltamiseksi, kun se on perussopimuksen 207 artiklan 3 kohdan mukaisesti kuullut neuvoston nimeämää erityiskomiteaa.
         
         
            3 artikla
            Neuvoston puheenjohtaja antaa unionin puolesta sopimuksen 17.16 artiklan 2 kohdassa määrätyn ilmoituksen osoitukseksi siitä, että unioni sitoutuu noudattamaan sopimusta (3).
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä maaliskuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Hyväksyntä annettu 12 päivänä helmikuuta 2020 (ei vielä julkaistu virallisessa lehdessä).
         
            (2)  Neuvoston päätös (EU) 2019/1121, annettu 25 päivänä kesäkuuta 2019, Euroopan unionin ja Vietnamin sosialistisen tasavallan välisen vapaakauppasopimuksen allekirjoittamisesta Euroopan unionin puolesta (EUVL L 177, 2.7.2019, s. 1).
         
            (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.